Antigvos ir Barbudos ir Lietuvos santykiai

Antigvos ir Barbudos ir Lietuvos santykiai – dvišaliai tarptautiniai santykiai tarp Antigvos ir Barbudos ir Lietuvos.

Diplomatiniai santykiai užmegzti 2004 m. rugsėjo 23 d.

Abi šalys yra Jungtinių Tautų narės.

Antigva ir Barbuda yra akreditavusi vyriausiąją komisiją Lietuvai.Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-02 

 Santykių istorija 

Yra įvykę trys dvišaliai susitikimai tarp Lietuvos ir Antigvos ir Barbudos ministrų.

Diplomatiniai santykiai tarp valstybių užmegzti 2004 m. rugsėjo 23 d. Niujorke (JAV) pasirašius atitinkamą komunikatą tarp Lietuvos užsienio reikalų ministro Antano Valionio ir Antigvos ir Barbudos užsienio reikalų, turizmo, tarptautinių kelionių ir prekybos ministro Haroldo Lovelo. Antigva ir Barbuda tapo 136 šalimi, su kuria Lietuva užmezgė diplomatinius santykius.UR ministras Niujorke dalyvavo dvišaliuose susitikimuose (Lietuvos Respublikos užsienio reikalų ministerija). Tikrinta 2022-11-10 Kitas aukšto lygio susitikimas tarp Lietuvos užsienio reikalų ministro A. Valionio bei Antigvos ir Barbudos ministro pirmininko Vinstono Boldvino Spenserio vyko taip pat Niujorke, 2005 m. rugsėjo 16 d., iškart po to, kai Lietuva ratifikavo Tarptautinę konvenciją dėl kovos su branduolinio terorizmo aktais.Lietuvos užsienio reikalų ministras pasirašė Tarptautinę konvenciją dėl kovos su branduolinio terorizmo aktais (Lietuvos Respublikos užsienio reikalų ministerija)Niujorke – Lietuvos užsienio reikalų ministro susitikimai su kolegomis iš Europos Sąjungos, Ukrainos, Gruzijos, Azerbaidžano, Egipto (Lietuvos Respublikos užsienio reikalų ministerija). Tikrinta 2022-11-10

Lietuvos užsienio reikalų ministras Linas Linkevičius Santjage (Čilė) 2013 m. sausio 25–27 dienomis vykusiame Europos Sąjungos, Lotynų Amerikos ir Karibų jūros regiono šalių bendrijos vadovų susitikime kartu su Čilės užsienio reikalų ministru Alfredu Morenu Čarme bei Airijos vicepremjeru ir užsienio reikalų ministru Ymonu Gilmoru pirmininkavo vienam iš forumo renginių „Pilietinės visuomenės susitikimų išvadų pristatymas užsienio reikalų ministrams“, kur susitiko su Antigvos ir Barbudos užsienio reikalų ministru. Susitikimo metu aptartos bendradarbiavimo galimybės verslo, švietimo ir mokslo, kultūros bei kitose srityse.Užsienio reikalų ministras pirmininkavo vienam iš ES, Lotynų Amerikos ir Karibų regiono šalių vadovų susitikimo renginių (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 

 Ekonominiai santykiai 
2018 m. duomenimis, prekybos apyvarta tarp Lietuvos ir Antigvos ir Barbudos siekė 29,8 tūkst. eurų.

Prekybos balanse dominuoja eksportas iš Lietuvos į Antigvą ir Barbudą.

 Eksportas sudaro 28,5 tūkst. eur.
 Importas sudaro 1,3 tūkst. eur.

 Metai  2016  2017  2018 Eksportas į Antigvą ir Barbudą (tūkst. eur.) 82,6  28,7  28,5 Importas iš Antigvos ir Barbudos (tūkst. eur.) 0  1,3  1,3

 Pasiuntinių ir ambasadorių sąrašas 

 Antigvos ir Barbudos vyriausieji komisarai Lietuvai 
 nuo 2020 m. – Karin Mae Hil (reziduoja Londone)Antigua and Barbuda High Commission (Lietuvos Respublikos užsienio reikalų ministerija) Tikrinta 2022-11-10

 Lietuvos pasiuntiniai Antigvai ir Barbudai 
Lietuva nėra akreditavusi ambasadoriaus Antigvai ir Barbudai.

 Šaltiniai 

 Nuorodos 
 Antigva ir Barbuda | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Antigva ir Barbuda